Številka: 478-130/2023/7 (164-08)

Datum: 26. 5. 2023

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: MNZ) v skladu z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**OBJAVLJA NAMERO**

**za sklenitev neposredne pogodbe za oddajo stavbe ID znak 1138-296 na naslovu Drofenikova ulica 2, Šentjur v brezplačno uporabo**

1. **Osnovni podatki:**

Postopek oddaje stavbe v brezplačno uporabo se vodi na podlagi 52., 68. in 69. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457) in 79/18) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), kot faza: pogajanja z zainteresiranimi ponudniki za sklenitev neposredne pogodbe.

Lastnik stavbe je Republika Slovenija, upravljavec Ministrstvo za notranje zadeve.

1. **Predmet oddaje v brezplačno uporabo:**

Stavba ID znak 1138-296 na naslovu Drofenikova ulica 2, Šentjur, ki stoji na zemljišču ID znak: parcela 1138 634/5 (v nadaljevanju: stavba).

Stavba se oddaja v uporabo brezplačno. Stavba je brez elektrike, vode in ogrevanja.

1. **Čas trajanja oddaje v brezplačno uporabo:**

Stavba se oddaja v brezplačno uporabo za določen čas, za obdobje 2 (dveh) let. Pogodba lahko preneha kadarkoli po sporazumu pogodbenih strank oz. z odpovedjo. Odpovedni rok je 30 dni.

Pogodba se sklene predvidoma od 17. 8. 2023 dalje.

1. **Pogoji oddaje v brezplačno uporabo:**

Stavba se oddaja v brezplačno uporabo osebi javnega prava – samoupravni lokalni skupnosti za opravljanje javnih nalog. MNZ namerava skleniti neposredno pogodbo o brezplačni uporabi stavbe z Občino Šentjur.

V kolikor bo v roku prispelo več ponudb, bodo pri izbiri imeli prednost ponudniki, ki bodo z vidika svoje dejavnosti in varnostne ocene najprimernejši.

1. **Način in rok plačila stroškov:**

Uporabnik je dolžan plačevati nadomestilo za uporabo stavbnega zemljišča.

Uporabnik mora imeti za stavbo ves čas trajanja uporabe sklenjeno veljavno osnovno požarno zavarovanje.

Uporabnik sam na svoje stroške poskrbi za obratovanje okolice in dostopa do stavbe, to je urejanje in čiščenje utrjenih površin, zimska služba ipd..

1. **Rok za prejem ponudbe:**

Ponudnik mora ponudbo z vsemi zahtevanimi dokumenti in prilogami poslati **najkasneje do 15. 6. 2023 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 15. 6. 2023 do 15.00 ure.**

1. **Oblika in pogoji za oddajo ponudbe:**

Ponudniki ponudbi priložijo:

1. Izpolnjen in lastnoročno podpisan Obrazec št. 1, ki je priloga te objave.
2. Dokazilo o izpolnjevanju pogojev iz prve alineje prvega odstavka 68. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457) in 79/18).

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA BREZPLAČNO UPORABO STAVBE NA NASLOVU DROFENIKOVA ULICA 2, ŠENTJUR«

Številka zadeve: 478-130/2023 (164-08)

Oznaka: "NE ODPIRAJ – PONUDBA!"

Na zadnji strani kuverte: morata biti navedena naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 7 (sedem) dni po zaključenem zbiranju ponudb.

MNZ bo upošteval le ponudbe, ki bodo izpolnjevale vse zahtevane pogoje. V nasprotnem primeru bo ponudba izločena.

1. **Sklenitev pogodbe:**

Pogodba o brezplačni uporabi bo sklenjena z izbranim ponudnikom (v nadaljevanju: uporabnik).

Pogodba mora biti z uporabnikom sklenjena v roku 15 dni po opravljeni izbiri najugodnejšega ponudnika.

Vse morebitne stroške v zvezi s sklenitvijo pogodbe plača uporabnik.

Pogodba o brezplačni uporabi se bo sklenila na način »videno-uporabljeno«, zato morebitne reklamacije po sklenitvi pogodbe ne bodo upoštevane.

MNZ si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek oddaje stavbe v brezplačno uporabo.

1. **Dodatne informacije:**

Kontaktna oseba za dodatne informacije o predmetu oddaje v brezplačno uporabo je ga. Mija Krajnc, Policijska uprava Celje, telefon številka 03 542 63 01.

Podrobnejše informacije v zvezi z izvedbo postopka oddaje v brezplačno uporabo lahko dobite po telefonu številka 01 428 47 23 pri Mojci Pleško Grah, elektronski poštni naslov: mojca.plesko-grah@gov.si ali po telefonu številka 01 428 47 24 pri Nejcu Nadbathu, elektronski poštni naslov: nejc.nadbtah@gov.si.

Nika Lošić Ošlak

namestnica generalnega direktorja

Direktorata za logistiko